
                                       ประกาศ สถานีตํารวจภูธรไพรบึง
                เรื่อง นโยบายบริหารและพัฒนากําลังพลของสถานีตํารวจภูธรไพรบึง
                             --------------------------------------------------------------------------------
             เพื่อให้การบริหารกําลังพลของสถานีตํารวจภูธรไพรบึง เป็นไปตามนโยบายสํานักงานตํารวจแห่งชาติ พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.๒๕๔๖    รองรับภารกิจตามแผนการปฏิรูปประเทศและยุทธศาสตร์ชาติ ๒๐ปี (พ.ศ.๒๕๖๑ – ๒๕๘๐) และสอดคล้องกับการประเมินคุณธรรมแลความโปร่งใสการดําเนินงานของหน่วยงานภาครัฐ (Integrity and Transparency Assessment : ITA) นั้น
            สถานีตํารวจภูธรไพรบึง จึงได้กําหนดนโยบายการบริหารทรัพยากรบุคคล เพื่อใช้เป็นหลักการและแนวทาง ในการบริหารกําลังพลของสถานีตํารวจภูธรไพรบึง ดังนี้
            ๑. ด้านการบริหารกําลังพลและการโยกย้ายกําลังพล
               ๑.๑ การกําหนดตําแหน่ง การสรรหา และการบรรจุแต่งตั้ง ให้มีการวางแผนกําลังพลที่เหมาะสม มุ่งสรรหาบุคลากรด้วยระบบการคัดเลือกที่มีประสิทธิภาพ และเป็นธรรม โดยคํานึงถึงความรู้ความสามารถและคุณลักษณะตามที่กําหนด รวมถึงให้ยึดประโยชน์และผลสําเร็จขององค์กรเป็นสําคัญ
                ๑.๒ ให้มีการวางแผนมุ่งเน้นการสร้างคุณภาพชีวิตข้าราชการตํารวจ ให้มีความสมดุลโดยการสร้างสภาพแวดล้อม ระบบวิธีการทํางานที่ดี มีเส้นทางความก้าวหน้าในตําแหน่งงาน มีการวางแผนเตรียมความพร้อมบุคลากรที่ดํารงตําแหน่งสําคัญในอนาคต มีการพัฒนาฐานข้อมูลสารสนเทศบุคลากร
                 ๑.๓ มีการประเมินผลงาน พิจารณาความดีความชอบที่ชัดเจนและถือปฏิบัติโดยทั่วกัน โปร่งใส เป็นธรรม ตามหลักเกณฑ์ที่กําหนด
            ๒. หลักเกณฑ์การพัฒนากําลังพล
                ให้ความสําคัญในการส่งเสริมและพัฒนาศักยภาพของข้าราชการตํารวจและบุคลากรในสังกัดทุกระดับ  ให้มีความรู้ ความสามารถ และทักษะต่างๆ พร้อมสําหรับการปฏิบัติหน้าที่อย่างมีประสิทธิภาพ มุ่งเน้นความเป็นมืออาชีพ และพร้อมรับมือกับสถานการณ์ต่างๆ ทั้งการป้องกันปราบปรามอาชญากรรม และการให้บริการประชาชน ตามหน้าที่ความรับผิดชอบ โดยแบ่งตามสายงาน ดังนี้
                 ๒.๑ งานธุรการ : เพิ่มศักยภาพของข้าราชการตํารวจทั้งระดับผู้ปฏิบัติ ได้แก่ ระดับรองสารวัตรและผู้บังคับหมู่ โดยเฉพาะด้านการเงิน งบประมาณ การพัสดุ และการจัดซื้อจัดจ้าง ให้มีความรู้ความเข้าใจในระเบียบข้อกฎหมายที่เกี่ยวข้องอย่างถ่องแท้ รวมถึงพัฒนาศักยภาพของผู้บังคับบัญชาให้มีความรู้ความเข้าใจสามารถตรวจสอบความถูกต้อง และสามารถแก้ไขปัญหาได้อย่างมีประสิทธิภาพไม่ขัดต่อระเบียบหรือข้อกฎหมายที่กําหนด
          
                                                                  -๒-
                ๒.๒ งานป้องกันปราบปราม : เพิ่มทักษะการป้องกันปราบปราม และการบังคับใช้กฎหมายแก่เจ้าหน้าที่ผู้ปฏิบัติทั้งระดับรองสารวัตรและผู้บังคับหมู่        ให้สามารถปฏิบัติหน้าที่ได้อย่างมีประสิทธิภาพเกิดความปลอดภัยในการปฏิบัติหน้าที่ของเจ้าหน้าที่ รวมถึงพัฒนาศักยภาพของผู้บังคับบัญชาให้มีภาวะผู้นําสามารถบริหารจัดการกําลังพลสําหรับการปฏิบัติภารกิจได้อย่างมีประสิทธิภาพ
                 ๒.๓ งานสอบสวน : เพิ่มทักษะด้านกฎหมายและการดําเนินคดีแก่พนักงานสอบสวน ให้สามารถปฏิบัติหน้าที่ได้อย่างมีประสิทธิภาพ ประชาชนผู้รับบริการเกิดความพึงพอใจในการปฏิบัติหน้าที่ของพนักงานสอบสวนรวมถึงพัฒนาศักยภาพของผู้บังคับบัญชาให้มีภาวะผู้นําสามารถบริหารจัดการกําลังพลหรือแก้ไขปัญหาเฉพาะหน้าได้อย่างมีประสิทธิภาพ
                ๒.๔ งานสืบสวน : เพิ่มทักษะการสืบสวน และการบังคับใช้กฎหมายแก่เจ้าหน้าที่ผู้ปฏิบัติทั้งระดับรองสารวัตรและผู้บังคับหมู่ ให้สามารถปฏิบัติหน้าที่ได้อย่างมีประสิทธิภาพเกิดความปลอดภัยในการปฏิบัติหน้าที่ของเจ้าหน้าที่ รวมถึงพัฒนาศักยภาพของผู้บังคับบัญชาให้มีภาวะผู้นําสามารถบริหารจัดการกําลังพลสําหรับการปฏิบัติภารกิจได้อย่างมีประสิทธิภาพ
                ๒.๕ งานจราจร : เพิ่มทักษะการสืบสวน และการบังคับใช้กฎหมายแก่เจ้าหน้าที่ผู้ปฏิบัติทั้งระดับรองสารวัตร และผู้บังคับหมู่ ให้สามารถปฏิบัติหน้าที่ได้อย่างมีประสิทธิภาพเกิดความปลอดภัยในการปฏิบัติหน้าที่ของจ้าหน้าที่ รวมถึงพัฒนาศักยภาพของผู้บังคับบัญชาให้มีภาวะผู้นําสามารถบริหารจัดการกําลังพลสําหรับการปฏิบัติภารกิจได้อย่างมีประสิทธิภาพ
        ๓. หลักเกณฑ์การประเมินผลการปฏิบัติงาน
            ๓.๑ นําผลการประเมินประสิทธิภาพ ประสิทธิผล และพฤติกรรมการปฏิบัติตามกฎ ก.ตร.ว่าด้วยประมวล จริยธรรมและจรรยาบรรณของตํารวจมาเป็นหลักในการพิจารณาประกอบกับข้อมูลอื่น ๆ
            ๓.๒ การเลื่อนขั้นเงินเดือน ให้จัดทําปีละ ๒ ครั้ง โดยพิจารณาจากผู้บังคับบัญชาชั้นต้น ตามลําดับชั้นจนถึงผู้มีอํานาจสั่งเลื่อนเงินเดือน
             ๓.๓ ดําเนินการตามหลักเกณฑ์และวิธีการที่กําหนดในกฎ ก.ตร.ว่าด้วยการกําหนดและวิธีการพิจารณาเลื่อนเงินเดือนข้าราชการตํารวจ พ.ศ.๒๕๕๖
             ๓.๔.ดําเนินการตาม ผนวก ก.แนวทางปฏิบัติในการเลื่อนเงินเดือนข้าราชการตํารวจ แนบท้ายหนังสือตร.ที่ ๐๐๐๙.๒๕๑/ว ๓๖ ลง ๒๖ มิถุนายน ๒๕๕๗
          ๔. หลักเกณฑ์การให้คุณการสร้างขวัญกําลังใจ
               กําหนดให้ใช้ประมวลจริยธรรมและจรรยาบรรณของตํารวจ พ.ศ.๒๕๕๓ เป็นกรอบแห่งการประพฤติปฏิบัติของข้าราชการตํารวจให้มีคุณธรรมจริยธรรม และจรรยาบรรณที่ดี และเป็นมาตรฐานการประพฤติปฏิบัติของข้าราชการตํารวจ ประกอบด้วย
                ส่วนที่ ๑ มาตรฐานคุณธรรม และอุดมคติของตํารวจ เป็นเครื่องเหนี่ยวรั้งให้ข้าราชการตํารวจอยู่ในกรอบของ ศีลธรรมและคุณธรรม ขณะเดียวกันก็เป็นแนวทางชี้นําให้ข้าราชการตํารวจบรรลุถึงปณิธานของการเป็นผู้พิทักษ์สันติราษฎร์
                ส่วนที่ ๒ มาตรฐานทางจริยธรรมและจรรยาบรรณของตํารวจ คุณความดีที่เป็นข้อประพฤติตนและปฏิบัติหน้าที่ของ ข้าราชการ ตํารวจเพื่อให้ประชาชนศรัทธา เชื่อมั่น และยอมรับ จรรยาบรรณของตํารวจคือประมวลความประพฤติในการปฏิบัติหน้าที่ของวิชาชีพ ตํารวจที่ ข้าราชการตํารวจต้องยึดถือปฏิบัติ เพื่อธํารงไว้ซึ่งศักดิ์ศรีและเกียรติภูมิของข้าราชการตํารวจและวิชาชีพตํารวจ ทั้งนี้เพื่อพัฒนาให้ข้าราชการตํารวจปฏิบัติหน้าที่อย่างมีคุณธรรมจริยธรรม มีความเป็นตํารวจมืออาชีพที่ยึดมั่นใน 
                                                                  -๓-
หลักธรรมาภิบาล และเป็นตํารวจที่ประชาชนเชื่อมั่น ศรัทธาและเป็นที่พึ่งได้อย่างแท้จริง เนื่องจากตํารวจเป็นที่พึ่ง สําคัญของประชาชนในด้านการอํานวยความปลอดภัยและความยุติธรรมเที่ยงตรง
             ๕. หลักเกณฑ์การให้โทษและดําเนินการทางวินัย
                 ๕.๑ เพื่อให้การดําเนินการทางวินัยกับข้าราชการตํารวจในสังกัดสถานีตํารวจภูธรไพรบึง    มีความสอดคล้องกับบทบัญญัติ พ.ร.ฎ.ว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.๒๕๔๖ ซึ่งให้การปฏิบัติภารกิจของส่วนราชการเป็นไปโดยซื่อสัตย์สุจริตสามารถตรวจสอบได้
                 ๕.๒ ข้าราชการตํารวจเป็นเจ้าหน้าที่ของรัฐผู้มีอํานาจหน้าที่ป้องกันและปราบปรามการกระทําผิด ทางอาญา รักษาความสงบเรียบร้อย ความปลอดภัยของประชาชน สืบสวนสอบสวนคดีอาญา ต้องปฏิบัติหน้าที่ราชการด้วยความอุตสาหะ เอาใจใส่ ระมัดระวังรักษาประโยชน์ของทางราชการ รวมทั้งปฏิบัติตาม กฎหมายระเบียบของทางราชการ มติคณะรัฐมนตรี นโยบายของรัฐ และจรรยาบรรณของตํารวจ ไม่ให้เกิด ความเสียหายและต้องเป็นแบบอย่างที่ดีให้ประชาชนมีความเชื่อมั่น มากกว่าข้าราชการประเภทอื่น ๆ
                  ๕.๓ ให้ผู้บังคับบัญชาผู้มีอํานาจลงโทษ ให้ดุลยพินิจลงโทษทางวินัยอย่างไม่ร้ายแรง หรือวินัยอย่างร้ายแรงแก่ข้าราชการตํารวจในปกครองบังคับบัญชา โดยให้พิจารณาถึงสภาพของข้อหา การกระทําและความเสียหายที่เกิดขึ้นเป็นเรื่องๆ ไปตามความร้ายแรงแห่งกรณี
                   จึงประกาศมาเพื่อทราบโดยทั่วกัน
                             ประกาศ ณ วันที่ 1 ตุลาคม พ.ศ.๒๕๖8
                                                                          พันตํารวจเอก [image: ]
                                                                                           (รัชยุทธ  ศักดิ์ระพี)
                                                                                   ผู้กำกับการสถานีตำรวจภูธรไพรบึง

